তেলেঙ্গানায় পঞ্চায়েত ভোটে বড় জয় কংগ্রেসের! পিছিয়ে পড়ল বিজেপি

ওয়েব ডেস্ক : তেলেঙ্গানায় পঞ্চায়েত ভোটে (Telangana Panchayet Election 2025) জয় পেল কংগ্রেস (Congress)। হাত শিবিরের ৫০ শতাংসের বেশি প্রার্থী জয়ী হয়েছেন। প্রথম দফার পর দ্বিতীয় দফাতেও বিপুল ভোটে জয়ী হয়েছেন কংগ্রেস প্রার্থীরা। তবে দক্ষিণের এই রাজ্যে অনেকটাই পিছিয়ে পড়েছে বিজেপি (BJP)। অন্যদিকে ভোটে দ্বিতীয় স্থানে রয়েছে প্রাক্তন মুখ্যমন্ত্রী কে চন্দ্রশেখর রাওয়ের দল ‘ভারত রাষ্ট্র সমিতি’ (BRS)।

প্রথম দফাতে ৪২৩০টি গ্রাম পঞ্চায়েতের মধ্যে কংগ্রেস (Congress) দখল করেছে ২৪২৫টি গ্রাম পঞ্চায়েত। ভারত রাষ্ট্র সমিতি বা বিআরএস (BRS) জিতেছে ১১৬৮-তে। আর বিজেপি জিতেছে ১৮৯ টিতে। অর পাশাপাশি দ্বিতীয় ধাপে সরপঞ্চ আসনে ৩৯১১ ও ২৯ হাজার ৯১৭টি ওয়ার্ডে নির্বাচন হয়েছিল। সেখানে সরপঞ্চ আসনে কংগ্রেসের ফল ২২১৬। বিআরএস এর ফল ১১৭৭। বিজেপি (BJP) জিতেছে মাত্র ২৫৯টিতে। তবে পঞ্চায়েত ওয়ার্ডগুলিতে এখনও গণনা চলছে বলে খবর।

আরও খবর : জর্ডনে মোদিকে রাজকীয় অভ্যর্থনা, ৩ দেশ সফরে কী কর্মসূচি প্রধানমন্ত্রীর?

গ্রাম পঞ্চায়েতের নির্বাচনে এমন ফলাফলের পর তেলেঙ্গানাবাসীকে অভিনন্দন জানিয়েছেন তেলঙ্গানার মুখ্যমন্ত্রী রেবন্ত রেড্ডি। মূলত, ২০২৩ সালে বিধানসভা নির্বাচনে তেলেঙ্গানায় ক্ষমতায় এসেছিল কংগ্রেস। তবে সেই সময় থেকেই দক্ষিণের ওই রাজ্যে নিজেদের ক্ষমতা হারাতে শুরু করেছিল বিআরএস।

২০২৪ সালের লোকসভা আসনে সেখানে ১৭টি আসনের মধ্যে কংগ্রেস ও বিজেপি জিতেছিল ৮টি করে আসন। তবে কোনও আসন পায়নি প্রাক্তন মুখ্যমন্ত্রী কে চন্দ্রশেখর রাওয়ের দল ‘ভারত রাষ্ট্র সমিতি’। তবে এবার সে রাজ্যে পঞ্চায়েত নির্বাচনে প্রধান বিরোধী দল হিসেবে উঠে এল বিআরএস।

দেখুন অন্য খবর :

The post তেলেঙ্গানায় পঞ্চায়েত ভোটে বড় জয় কংগ্রেসের! পিছিয়ে পড়ল বিজেপি first appeared on KolkataTV.